NORAKSTS

|  |  |
| --- | --- |
| 31.01.2019. | Nr.1/17 |

**dzīvokļa īpašuma AsterU IELĀ 4-32, jelgavā,**

**atsavināšana**

(ziņo I.Škutāne)

Saņemts Valentīnas Skarbules iesniegums par Jelgavas pilsētas pašvaldības dzīvokļa īpašuma Asteru ielā 4-32, Jelgavā, atsavināšanu.

Dzīvokļa īpašums ar kadastra numuru 09009028813 Asteru ielā 4-32, Jelgavā, kas sastāv no dzīvokļa Nr.32 (telpu grupas kadastra apzīmējums 09000030205001032, viena istaba, centrālā apkure, kopējā platība 34,1 m2) un tam piekrītošajām kopīpašuma 341/60901 domājamām daļām no būves (kadastra apzīmējums 09000030205001), ir reģistrēts Jelgavas pilsētas zemesgrāmatas nodalījumā Nr.4626-32 uz Jelgavas pilsētas pašvaldības vārda.

Publiskas personas mantas atsavināšanas likuma (turpmāk - Atsavināšanas likums) 4.panta ceturtās daļas 5.punktā noteikts, ka pašvaldības nekustamā īpašuma atsavināšanu var ierosināt īrnieks, ja viņš vēlas nopirkt dzīvokļa īpašumu šā likuma 45.pantā noteiktajā kārtībā.

2001.gada 11.februārī ar Valentīnu Skarbuli noslēgts dzīvojamās telpas Asteru ielā 4-32, Jelgavā, īres līgums. Parāda par īri un saņemtajiem pakalpojumiem nav.

Likuma “Par palīdzību dzīvokļa jautājumu risināšanā” 20.pants nosaka, ka šajā likumā paredzētajos gadījumos un noteiktajā kārtībā izīrētās dzīvojamās telpas nav atsavināmas dzīvojamo telpu īrniekiem vai citām personām. Dzīvojamā telpa Asteru ielā 4-32, Jelgavā, Valentīnai Skarbulei nav izīrēta kā palīdzība dzīvokļa jautājumu risināšanā, līdz ar to nepastāv likumā “Par palīdzību dzīvokļa jautājumu risināšanā” noteiktais atsavināšanas aizliegums.

Saskaņā ar Atsavināšanas likuma 8.pantu, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2018.gada 30.novembrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas Kompetences sertifikāts nekustamā īpašuma vērtēšanai Nr.88, derīgs līdz 2020.gada 22.jūnijam) novērtēja dzīvokļa īpašumu Asteru ielā 4-32, Jelgavā, un noteica tā vērtību 10800 *euro*.

Valsts zemes dienesta Nekustamā īpašuma Valsts kadastra informācijas sistēmā dzīvokļa īpašuma Asteru ielā 4-32, Jelgavā, vērtība ir noteikta 9757 *euro*.

Atsavināšanas likuma 3.panta pirmās daļas 2.punkts nosaka, ka publiskas personas nekustamo mantu var atsavināt, pārdodot par brīvu cenu. 37.panta pirmās daļas 1.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtajā daļā minētā persona. Šajā gadījumā pārdošanas cena ir vienāda ar nosacīto cenu ([8.pants](https://likumi.lv/doc.php?id=68490#p8)).

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2019.gada 11.janvārī Jelgavas pilsētas pašvaldības īpašuma atsavināšanas komisija noteica dzīvokļa īpašuma Asteru ielā 4-32, Jelgavā, nosacīto cenu – 10900 *euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 5.punktu, 8.pantu, 36.panta trešo daļu, 37.panta pirmās daļas 4.punktu, 45.panta trešo un ceturto daļu, Ministru kabineta 2011.gada 1.februāra noteikumiem Nr.109 „Kārtība, kādā atsavināma publiskas personas manta”, Jelgavas pilsētas pašvaldības īpašuma atsavināšanas komisijas 2019.gada 11.janvāra lēmumu un Valentīnas Skarbules 2019.gada 7.janvāra iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo dzīvokļa īpašumu ar kadastra numuru 09009028813 Asteru ielā 4-32, Jelgavā (turpmāk - Dzīvoklis), kas sastāv no dzīvokļa Nr.32 (telpu grupas kadastra apzīmējums 09000030205001032, kopējā platība 34,1 m2) un tam piekrītošajām kopīpašuma 341/60901 domājamām daļām no būves (kadastra apzīmējums 09000030205001), pārdodot to īrniecei Valentīnai Skarbulei par nosacīto cenu 10900 *euro* (desmit tūkstoši deviņi simti *euro*), nosakot maksimālo nomaksas termiņu - piecus gadus.
2. Slēdzot līgumu par Dzīvokļa pirkšanu uz nomaksu, nodot Dzīvokli Valentīnas Skarbules īpašumā nosakot, ka Zemgales rajona tiesas zemesgrāmatu nodaļā jāreģistrē ķīlas tiesība, nostiprinot pirmo hipotēku par labu Jelgavas pilsētas pašvaldībai 10900 *euro* (desmit tūkstoši deviņi simti *euro*) apmērā.
3. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2019.gada 1.februārī